28.8.2009 Jurnalul Oficial al Uniunii Europene L 226/3 REGULAMENTUL (CE) NR. 780/2009 AL COMISIEI din 27 august 2009 de stabilire a dispozițiilor de punere în aplicare a articolului 28a alineatul (2) al treilea paragraf și a articolului 96 alineatul (2) al treilea paragraf din Regimul aplicabil celorlalți agenți ai Comunităților Europene (RAA) COMISIA COMUNITĂȚILOR EUROPENE, având în vedere Regimul aplicabil celorlalți agenți ai Comuni- tăților Europene stabilit prin Regulamentul (CEE, Euratom, CECO) nr. 259/68 al Consiliului (!), în special articolul 28a alineatul (2) al treilea paragraf şi articolul 96 alineatul (2) al treilea paragraf, având în vedere avizul comitetului de experți instituit în temeiul alineatului (2) al articolelor menționate anterior, întrucât: (1) Articolul 28a alineatul (2) al treilea paragraf şi articolul 96 alineatul (2) al treilea paragraf din Regimul aplicabil celorlalți agenți ai Comunităților Europene stabilesc condițiile de acordare a unui ajutor de șomaj fostului agent temporar și respectiv fostului agent contractual care nu are un loc de muncă în urma încetării raporturilor de muncă în cadrul unei instituții a Comunităților Europene. (2) Comisia trebuie să stabilească dispozițiile necesare pentru punerea în aplicare a alineatului (2) al articolelor menționate anterior. (3)  Trebuie garantat faptul că fostul agent temporar sau contractual îndeplineşte obligațiile prevăzute de legislația pe care o aplică autoritățile competente din localitatea de reședință a fostului agent similar cazului în care ar fi beneficiat de indemnizație de șomaj în temeiul acestei legislații. (4) Grija de simplificare a procedurilor trebuie să guverneze relațiile dintre titularii de drepturi şi autoritățile adminis- trative, pe de o parte, şi relațiile între autoritățile naționale și comunitare, pe de altă parte. (5)  Consolidarea eficacității cooperării între autoritățile naționale competente în materie de ocupare a forței de muncă şi şomaj și Comisie ţine în primul rând de schimbul de informaţii pe cale electronică, în special în cadrul proiectului EESSI (schimb electronic de informații în materie de securitate socială), () JO L 56, 4.3.1968, p. 1. Regulament modificat prin Regulamentul (CE, Euratom) nr. 723/2004 O L 124, 27.4.2004, p. 1), modificat ultima dată prin Regulamentul (CE, Euratom) nr. 420/2008 (JO L 127, 15.5.2008, p. 1). ADOPTĂ PREZENTUL REGULAMENT: Articolul 1 Pentru a beneficia de ajutorul de şomaj prevăzut la articolul 28a alineatul (2) al treilea paragraf şi la articolul 96 alineatul (2) al treilea paragraf din Regimul aplicabil celorlalți agenți ai Comu- nităților Europene (denumit în continuare RAA), fostul agent temporar sau contractual al acestor Comunităţi, care înde- plineşte condițiile stabilite la alineatul (1) al articolelor menționate anterior, trebuie să îndeplinească următoarele formalități: 1. să prezinte instituției comunitare de care a aparținut o declarație în termen de opt zile de la data încetării rapor- turilor de muncă în respectiva instituție, în care să precizeze: (a) că în urma încetării raporturilor de muncă nu are un loc de muncă; (b) că este rezident sau şi-a stabilit reşedința pe teritoriul unui stat membru al Comunităților; (c) localitatea și adresa de reședință; (a) să se înregistreze ca persoană în căutarea unui loc de muncă la autoritatea de ocupare a forței de muncă competentă din localitatea de reședință, cât mai repede posibil, dar cel târziu în termen de treizeci de zile de la data încetării raporturilor de muncă în cadrul unei instituţii comunitare; (b) atunci când legislația națională prevede indemnizații de şomaj, să depună o cerere, în vederea obţinerii acestora, la serviciul sau instituția competentă din localitatea de reşedință, cât mai repede posibil, dar cel târziu în termen de treizeci de zile de la data încetării raporturilor de muncă în cadrul unei instituții comunitare; 3. în momentul efectuării înregistrării prevăzute la punctul 2 litera (a), să prezinte certificatul pus la dispoziția sa de către instituția comunitară de care a aparţinut, autorităților de ocupare a forţei de muncă menţionate anterior, care completează certificatul de îndată şi cel puțin rubrica prin care se atestă înregistrarea persoanei în cauză ca persoană în căutarea unui loc de muncă. Certificatul, al cărui model este anexat la prezentul regulament poate fi înlocuit cu o adresă simplificată, transmisă pe cale electronică, de exemplu, ca urmare a unui acord între Comisie, reprezentând toate insti- tuțiile Comunităților, și autoritățile naționale în cauză;